**KÚPNA ZMLUVA**

**uzavretá podľa ustanovení § 409 a násl. zák. č. 513/ 1991 Zb., obchodného zákonníka**

**medzi**

**Objednávateľ:** Technické služby mesta Prešov, a.s.

Sídlo : Bajkalská 33, 080 01 Prešov

IČO : 31718914

DIČ : 2020520656

IČ DPH : SK2020520656

V zastúpení: Ing. Milan Toth, predseda predstavenstva

RNDr. Zuzana Bednárová, PhD., podpredseda predstavenstva, člen predstavenstva

Bankové spojenie :

IBAN:

ďalej ako „**kupujúci**“

**Dodávateľ:**

Sídlo:

IČO:

DIČ:

IČ DPH:

V zastúpení:

Bankové spojenie:

IBAN:

ďalej ako „**predávajúci**“

Podkladom pre uzatvorenie tejto zmluvy je ponuka úspešného uchádzača ako výsledok nadlimitnej zákazky **„Zvýšenie kapacity triedeného zberu, zavedením zberu biologicky rozložiteľného kuchynského odpadu na území mesta Prešov“**, časť 3: **„Kýblik- vedierko“**

**Článok 1**

**Predmet zmluvy**

1. Predmetom zmluvy je záväzok predávajúceho dodať kupujúcemu tovar:

„Kýblik – vedierko“, vhodný na zber kuchynského odpadu, počet 34 000,00 ks, v zmysle technickej špecifikácie uvedenej v prílohe č. 1 Špecifikácia predmetu obstarávania.

1. Kupujúci sa zaväzuje tento tovar od predávajúceho prevziať a zaplatiť zaň riadne a včas.
2. Súčasťou dodávky tovaru je jeho doprava na miesto určenia.

**Článok 2**

**Čas plnenia, miesto plnenia**

1. Predávajúci sa zaväzuje dodať kupujúcemu predmet kúpy do miesta plnenia **Jesenná 3, Prešov.**
2. Predávajúci dodá tovar kupujúcemu do miesta plnenia najneskôr do **2 mesiacov** od nadobudnutia účinnosti tejto zmluvy.
3. Odovzdanie a prevzatie tovaru sa uskutoční medzi zástupcom predávajúceho a kupujúceho na základe výzvy predávajúceho telefonicky alebo mailom najmenej 3 dni pred dodávkou tovaru. Predávajúci a kupujúci sa dohodli, že dodávka tovaru sa bude považovať za splnenú dňom jej prevzatia. Za prevzatie sa považuje podpísanie Protokolu o odovzdaní a prevzatí tovaru oboma zmluvnými stranami.
4. Predávajúci je povinný umožniť kupujúcemu dôkladnú kontrolu množstva a kvality tovaru pri jeho prevzatí.
5. Kupujúci je povinný prevziať tovar. Kupujúci si vyhradzuje právo neprevziať nekvalitnú alebo nekompletnú dodávku.
6. K nadobudnutiu vlastníckeho práva kupujúcim dochádza jeho protokolárnym odovzdaním v zmysle čl.2, bodu 3 tejto zmluvy.

**Článok 3**

**Cena a platobné podmienky**

1. Zmluvná kúpna cena je výsledkom nadlimitnej zákazky „**Zvýšenie kapacity triedeného zberu, zavedením zberu biologicky rozložiteľného kuchynského odpadu na území mesta Prešov“**, časť 3: **„Kýblik- vedierko“** a špecifikovaná v bode 2 tohto článku na základe  prílohy č.1 k tejto zmluve. Kupujúci sa zaväzuje zaplatiť predávajúcemu dohodnutú kúpnu cenu.
2. Cena za dodávku tovaru:

Cena celkom v € bez DPH : €

DPH 20% : €

**Cena celkom v € s DPH : €**

1. Cena za dodanie tovaru bude uhradená kupujúcim predávajúcemu na základe faktúry, ktorá musí mať náležitosti riadneho daňového dokladu.

Predávajúci a kupujúci sa dohodli na úhrade faktúry v lehote splatnosti 30 dní od dátumu jej vystavenia. Faktúra bude vystavená dňom prebratia tovaru.

1. Kúpna cena je konečná, nemôže sa meniť a zahŕňa všetky poplatky predávajúceho súvisiace s dodaním tovaru, vrátane dopravy do miesta plnenia a ďalších nákladov spojených s dodaním predmetu kúpy.

**Článok 4**

**Povinnosti zmluvných strán**

1. Predávajúci sa zaväzuje odovzdať predmet zmluvy na základe platnej Kúpnej zmluvy.
2. Kupujúci sa zaväzuje zaplatiť kúpnu cenu vo výške a spôsobom dohodnutým v článku 3. Zmluvy a prevziať predmet zmluvy spôsobom dohodnutým v čl. 2 a 3 Zmluvy.
3. Kupujúci má právo bez akýchkoľvek sankcií odstúpiť od zmluvy s Predávajúcim v prípade, kedy ešte nedošlo k plneniu zo zmluvy medzi kupujúcim (Prijímateľom) a Poskytovateľom a výsledky finančnej kontroly Poskytovateľa neumožňujú financovanie výdavkov vzniknutých z obstarávania tovarov, služieb, stavebných prác alebo iných postupov.
4. Na plnenie predmetu zmluvy môže predávajúci využiť subdodávateľov. Predávajúci je povinný pri uzatvorení zmluvy uviesť zoznam subdodávateľov, ktorý obsahuje údaje o všetkých známych subdodávateľoch predávajúceho v čase uzatvorenia tejto zmluvy a údaje o osobe oprávnenej konať za subdodávateľa. Zoznam známych subdodávateľov tvorí prílohu č. 3 k tejto zmluve. Subdodávatelia musia disponovať oprávnením na príslušné plnenie zmluvy podľa § 32 ods. 1 písm. e) zákona o verejnom obstarávaní. Oprávnenie dodávať tovar alebo poskytovať službu sa preukazuje vo vzťahu k tej časti k predmetu zmluvy, ktorý má subdodávateľ plniť.
5. Predávajúci je povinný písomne oznámiť objednávateľovi akúkoľvek zmenu údajov o subdodávateľovi, a to do piatich pracovných dní odo dňa, kedy sa predávajúci dozvedel o tejto zmene.
6. K zmene subdodávateľa môže dôjsť len po odsúhlasení kupujúcim na základe aktualizovania Prílohy č.3 dodatkom ku Kúpnej zmluve. Predávajúci je povinný najneskôr 5 pracovných dní pred dňom, ktorý predchádza dňu, v ktorom nastane zmena subdodávateľa, písomne oznámiť kupujúcemu zámer zmeny subdodávateľa s uvedením identifikačných údajov pôvodného aj nového subdodávateľa (aktualizovaný zoznam subdodávateľov). V prípade zmeny subdodávateľa alebo doplnenia ďalšieho subdodávateľa počas trvania Kúpnej zmluvy, musí subdodávateľ, ktorého sa návrh na zmenu alebo doplnenie týka, disponovať oprávnením na príslušné plnenie zmluvy podľa § 32 ods. 1 písm. e) zákona o verejnom obstarávaní. Oprávnenie dodávať tovar alebo poskytovať službu sa preukazuje vo vzťahu k tej časti k predmetu zmluvy, ktorý má subdodávateľ plniť.

Splnenie osobného postavenia podľa § 32 ods. 1 písm. e) zákona o verejnom obstarávaní nový subdodávateľ preukáže predložením relevantných dokladov podľa § 32 ods. 2 písm. e) zákona o verejnom obstarávaní. Zároveň každý takýto subdodávateľ, ktorý má povinnosť zapisovať sa do registra partnerov verejného sektora v súlade s § 11 zákona o verejnom obstarávaní, musí byt' zapísaný v registri partnerov verejného sektora.

V prípade, že navrhovaný subdodávateľ bude spĺňať podmienky účasti podľa § 32 ods. 1 písm. e) zákona o verejnom obstarávaní, kupujúci ho schváli. V prípade, že navrhovaný subdodávateľ nebude spĺňať tieto podmienky účasti, kupujúci písomne požiada predávajúceho o jeho nahradenie. Predávajúci doručí návrh nového subdodávateľa do piatich pracovných dní odo dňa doručenia žiadosti o jeho nahradenie, ak kupujúci neurčí dlhšiu lehotu. Súčasne sa vzťahuje na nového subdodávateľa povinnosť byť zapísaný v registri partnerov verejného sektora v súlade so zákonom č. 315/2016 Z.z..

1. V prípade , že predávajúci nedoručí návrh nového subdodávateľa do piatich pracovných dní odo dňa doručenia žiadosti o jeho nahradenie, resp. v lehote určenej kupujúcim, bude toto kupujúci považovať za podstatné porušenie zmluvy a môže odstúpiť od zmluvy.

**Článok 5**

**Sankcie**

1. V prípade omeškania predávajúceho s dodaním tovaru je kupujúci oprávnený vyúčtovať predávajúcemu zmluvnú pokutu vo výške 0,05 % z kúpnej ceny tovaru za každý aj začatý deň omeškania. Predávajúci sa zaväzuje vyúčtovanú zmluvnú pokutu uhradiť. Náhrada škody týmto nie je dotknutá.
2. V prípade omeškania kupujúceho s úhradou faktúry je predávajúci oprávnený vyúčtovať zmluvnú pokutu vo výške 0,05% z fakturovanej ceny za každý aj začatý deň omeškania. Kupujúci sa zaväzuje vyúčtovanú zmluvnú pokutu uhradiť. Náhrada škody týmto nie je dotknutá.

**Článok 6**

**Výkonová zábezpeka**

* + - 1. Zmluvné strany sa dohodli na výkonovej zábezpeke vo výške **3 000,00 EUR**. Kupujúci je oprávnený všetky uplatnené zmluvné pokuty a náhrady škody, na ktorých sa zmluvné strany v Zmluve dohodli, jednostranne započítať proti akejkoľvek pohľadávke Predávajúceho a proti akejkoľvek časti celkovej kúpnej ceny. Dôvodom pre výkonovú zábezpeku je ochrániť Kupujúceho pred škodami v prípade, že Predávajúci nedodá Predmet kúpy resp. nedodá ho úplne a včas.
      2. Zábezpeka musí byť zložená **do 5 dní po nadobudnutí účinnosti Zmluvy**
      3. Spôsoby zloženia zábezpeky:
  1. Poskytnutím bankovej záruky za Predávajúceho.
  2. Zložením finančných prostriedkov na bankový účet Kupujúceho.
     + 1. Podmienky zloženia realizačnej zábezpeky poskytnutím bankovej záruky za Predávajúceho:
  3. Poskytnutie bankovej záruky sa riadi ustanoveniami § 313 až § 322 zákona č. 513/1991 Zb. Obchodného zákonníka.
  4. Banková záruka musí byť poskytnutá vo výške **3 000,00 EUR** a vydaná najmenej na dobu do vydania potvrdenia, ktoré vystaví kupujúci najneskôr do 30 kalendárnych dní po dodaní predmetu zmluvy.
  5. Potvrdenie o zložení výkonovej zábezpeky formou bankovej záruky predloží predávajúci najneskôr **do 5 dní po nadobudnutí účinnosti Zmluvy**
  6. Banková záruka môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou. V prípade zahraničnej banky je potrebné doložiť aj bankovú záruku v pôvodnom jazyku aj úradne overený preklad do jazyka slovenského.
  7. V bankovej záruke (záručná listina) musí banka písomne vyhlásiť, že neodvolateľne a bez akýchkoľvek námietok na prvú výzvu uspokojí Kupujúceho uhradením peňažnej sumy alebo peňažných súm v akejkoľvek výške, ktorých celková výška neprekročí peňažnú sumu, ktorú Kupujúci požaduje ako Zábezpeku na dodanie Predmetu kúpy v prípade, ak Predávajúci porušuje svoje záväzky vyplývajúce mu zo Zmluvy a všeobecne záväzných právnych predpisov. V bankovej záruke musí byť uvedené, že banka sa zaväzuje do 15 dní po doručení výzvy Kupujúceho na zaplatenie, zaplatiť vzniknutú pohľadávku na účet Kupujúceho uvedený v záhlaví Zmluvy.
  8. Výkonová zábezpeka bude do 30 dní po dodaní tovaru vrátená Predávajúcemu v celej jej výške, resp. vo výške zníženej o sumu použitú Kupujúcim ako náhrada zmluvných pokút, vzniknutej škody, úrokov z omeškania a iných sankcií a nárokov v prospech Kupujúceho podľa tejto Zmluvy.
  9. V prípade, že predávajúci nepredloží potvrdenie o zložení výkonovej zábezpeky formou bankovej záruky v zmysle bodu 4.3 tohto článku zmluvy, má kupujúci právo od zmluvy odstúpiť.

1. Podmienky zloženia realizačnej zábezpeky zložením finančných prostriedkov na bankový účet Kupujúceho:
2. Finančné prostriedky musia byť pripísané na účet Kupujúceho uvedený v záhlaví zmluvy v sume **3 000,00 EUR** najneskôr **do 5 dní po nadobudnutí účinnosti Zmluvy**. Ako variabilný symbol uvedie Predávajúci svoje IČO.
3. Kupujúci je bez potreby akéhokoľvek ďalšieho právneho úkonu oprávnený použiť zábezpeku na účely úhrady nárokov Kupujúceho, vrátane zmluvných pokút, náhrady škody, úrokov z omeškania, ktoré mu vznikli v súvislosti s porušením povinností Predávajúceho pri dodaní Predmetu kúpy podľa tejto Zmluvy.
4. Výkonová zábezpeka bude do 30 dní po dodaní predmetu zmluvy do prevádzky vrátená Predávajúcemu v celej jej výške, resp. vo výške zníženej o sumu použitú Kupujúcim ako náhrada zmluvných pokút, vzniknutej škody, úrokov z omeškania a iných sankcií a nárokov v prospech Kupujúceho podľa tejto Zmluvy.

**Článok 7**

**Záruka**

1. Záruka na tovar je 24 mesiacov odo dňa jeho odovzdania, t.j. dátumom uvedeným na Protokole o odovzdaní a prevzatí tovaru, podpísanom oboma zmluvnými stranami. Prípadná reklamácia musí byť konkrétna, zrozumiteľná a uplatnená písomne.
2. Predávajúci neručí za vady spôsobené nesprávnou manipuláciou a inštaláciou kupujúceho.

**Článok 8**

**Platnosť a účinnosť zmluvy a ukončenie Zmluvy**

1. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia na webovom sídle objednávateľa a zároveň po splnení nasledovnej odkladacej podmienky v prípade ak došlo k plneniu zmluvy medzi kupujúcim (Prijímateľom) a Poskytovateľom:

Zmluva nadobudne účinnosť po ukončení finančnej kontroly, ak poskytovateľ príspevku z fondov EÚ neidentifikoval nedostatky, ktoré by mali alebo mohli mať vplyv na výsledok VO, pričom rozhodujúci je dátum doručenia správy z kontroly kupujúcemu (prijímateľovi). Ak boli v rámci finančnej kontroly VO identifikované nedostatky, ktoré mali alebo mohli mať vplyv na výsledok VO, zmluva nadobudne účinnosť momentom súhlasu prijímateľa s výškou ex ante finančnej opravy uvedenej v správe z kontroly a kumulatívneho splnenia podmienky na uplatnenie ex ante finančnej opravy podľa Metodického pokynu CKO č. 5, ktorý upravuje postup pri určení finančných opráv za VO.

1. Zmluva sa uzatvára na dobu určitú a končí:
2. riadnym a včasným splnením povinností zmluvných strán,
3. odstúpením od Zmluvy v prípade porušenia zmluvných podmienok
4. Žiadna zmluvná strana nemá právo Zmluvu vypovedať bez uvedenia dôvodu.
5. Medzi závažné porušenie zmluvy, pri ktorom si kupujúci vyhradzuje právo odstúpenia od zmluvy a prepadnutie výkonovej zábezpeky v prospech kupujúceho patrí najmä:
6. oneskorenie dodávky
7. nesplnenie akejkoľvek požiadavky na technickú špecifikáciu

**Článok 9**

**Vyššia moc**

1. Zmluvní partneri budú o svojej zodpovednosti za oneskorené splnenie záväzkov, vyplývajúcich z tejto kúpnej zmluvy oslobodení, pokiaľ pri ich plnení vznikla prekážka účinkom vyššej moci.
2. V prípade vyššej moci sú zmluvní partneri povinní o začiatku a konci účinku vyššej moci informovať druhého partnera v priebehu 5 dní (faxom, emailom alebo telefonicky) od jej vzniku. Pri nesplnení tejto povinnosti sa nemôže zmluvný partner na účinok vyššej moci odvolávať.

**Článok 10**

**Záverečné ustanovenia**

1. Táto zmluva nadobúda platnosť dňom jej podpísania oprávnenými zástupcami oboch zmluvných strán. Podmienkou účinnosti tejto zmluvy je aj jej zverejnenie v zmysle § 47a Občianskeho zákonníka v znení neskorších predpisov.

1. Všetky doplnky a zmeny tejto kúpnej zmluvy musia byť uskutočnené písomne a vyžadujú podpis zmluvných strán. Musia byť označované za dodatky zmluvy a priebežne číslované.
2. Predávajúci je povinný strpieť výkon kontroly/auditu súvisiaceho s dodávanými tovarmi kedykoľvek počas platnosti a účinnosti Zmluvy o poskytnutí nenávratného finančného príspevku, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.
3. Oprávnené osoby na výkon kontroly/auditu v zmysle bodu 3 tohto článku zmluvy sú najmä:
4. Poskytovateľ a ním poverené osoby,
5. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
6. Najvyšší kontrolný úrad SR, Certifikačný orgán a nimi poverené osoby,
7. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,
8. Splnomocnení zástupcovia Európskej Komisie a Európskeho dvora audítorov,
9. Orgán zabezpečujúci ochranu finančných záujmov EÚ,
10. Osoby prizvané orgánmi uvedenými v písmenách a) až f) v súlade s príslušnými právnymi predpismi SR a právnymi aktmi EÚ.
11. Táto zmluva je vyhotovená v štyroch (4) exemplároch, z ktorých dva (2) exempláre obdrží predávajúci a dva (2) kupujúci.
12. Zmluvné strany prehlasujú, že si Zmluvu prečítali, obsahu, ktorý považujú za určitý a zrozumiteľný, porozumeli a tento vyjadruje ich slobodnú a vážnu vôľu zbavenú akýchkoľvek omylov, na dôkaz čoho pripájajú svoje podpisy.

**Prílohy:**

Príloha č. 1 Špecifikácia predmetu obstarávania

Príloha č. 2 Návrh na plnenie kritéria – Cenový formulár

Príloha č. 3 Zoznam subdodávateľov

V Prešove dňa V ....................... dňa ........................

Ing. Milan Toth

predseda predstavenstva

RNDr. Zuzana Bednárová, PhD. ..................................................

podpredseda predstavenstva, člen predstavenstva konateľ

kupujúci predávajúci

**Príloha č. 3 Kúpnej zmluvy č. ...................**

**Zoznam subdodávateľov**

|  |  |  |  |  |
| --- | --- | --- | --- | --- |
| *P.č.* | *Názov firmy a sídlo subdodávateľa, IČO* | *Údaje o osobe oprávnenej konať za subdodávateľa (meno a priezvisko, adresa pobytu, dátum narodenia)* | *Predmet dodávok, prác alebo služieb* | *Podiel na celkovom objeme dodávky (%)* |
|  |  |  |  |  |
|  |  |  |  |  |
|  |  |  |  |  |

Predávajúci zákazku

• nemá v úmysle zadať tretím osobám,

• má v úmysle realizovať bez podielu subdodávateľa, a v plnej miere prijíma zodpovednosť za plnenie predmetu zmluvy/zákazky.

V .................. dňa ...............................

................................................

konateľ

Predávajúci

|  |  |
| --- | --- |
|  |  |